જમ્મુ: જમ્મુ-કાશ્મીરમાં ભારત-પાક. ઇન્ટરનેશનલ સરહદે અને વાસ્તવિક અંકુશરેખા (એલઓસી) પર યુદ્ધ જેવી સ્ફોટક સ્થિતિ પ્રવર્તે છે. ઇન્ટરનેશનલ બોર્ડર પર યુદ્ધવિરામનો ભંગ કરીને વારંવાર ગોળીબાર અને મોર્ટારમારો કરી રહેલા પાકિસ્તાની દળોને ભારતના બોર્ડર સિકયોરિટી ફોર્સ (બીએસએફ)એ આપેલા વળતા જડબાતોડ જવાબમાં પાકિસ્તાનની ૩પ ચોકીને નિશાન બનાવી હતી અને ભારતે કરેલા વળતા હુમલામાં પાકિસ્તાની રેન્જર્સના આઠ સૈનિકને ઢાળી દીધા હતા અને સિયાલકોટમાં ભારે તબાહી મચાવી હતી. આ ઉપરાંત ભારતીય દળોએ પાકિસ્તાનની કેટલીક ચોકીને પણ તબાહ કરી નાખી છે.